Veličanstvena pobjeda hrvatske košarkaške reprezentacije! Naši su košarkaši 72:70 (13:21, 19:17, 15:16, 25:16) pobjedom protiv europskog prvaka Španjolske otvorili svoj nastup u skupini B na olimpijskom turniru u Rio de Janeiru.

Hrvatsku je do pobjede vodio Bojan Bogdanović s 23 koša, Darko Planinić je dodao 11, a Krunoslav Simon 10, dok su kod Španjolske najbolji bili Pau Gasol s 26 i Nikola Mirotić s 19 poena.

U neizvjesnoj završnici ključni potez ipak je napravio Dario Šarić koji je u posljednjoj sekundi blokirao pokušaj Gasola pod samim obručem za izjednačenje.

Hrvatska će u 2. kolu igrati protiv Argentine u srijedu u 3.30 sati po hrvatskom vremenu.

U prvom dvoboju u ovoj skupini Litva je svladala domaćina Brazil s 82:76.

Hrvatska - Španjolska 72:70

Četvrta četvrtina:

40' Kraaaaj utakmice! Hrvatska je svladala Španjolsku sa 72:70 na početku Olimpijskih igara

39' Španjolci su se spetljali i ostale su im dvije sekunde. Šarić je maestralno blokirao Gasola i to je kraj!

39' Ubacio je jedno slobodno.

39' Šarić će na liniju slobodnih.

39' Hrvatska ima napad 12 sekundi prije kraja. Španjolci će ići na prekršaj.

39' Mirotić je pogodio tricu, Španjolska je na minus jedan.

39' Simon je ubacio oba, Hrvatska ima plus četiri.

39' Simon će imati slobodna bacanja.

39' Šarić nije pogodio tricu, ali nije ni Gasol!

39' Sjajna reakcija Simona koji je ubacio za 69:67!

39' Planinić je položio.

37' Llull je ubacio oba slobodna, a Šarić na drugoj strani jedno.

37' Rodriguez je vratio prednost Španjolcima.

36' Bogdanović je pogodio, opet imamo minimalnu prednost.

36' Rodriguez je pogodio tricu, ali Bogdanović uzvraća na isti način. Nakon toga je i Gasol zabio za tri.

35' Bogdanović je fauliran dok je šutirao za tricu. Nakon toga je ubacio dva od tri slobodna.

35' Gasol je ubacio samo jedno slobodno za izjednačenje.

34' Babić je sada zakucao i Hrvatska vodi!

34' Trica Ukića! Hrvatska je na samo minus jedan! Rezultat je 55:56.

32' Planinić je ubacio oba slobodna za minus četiri.

31' Babić je košem otvorio posljednju dionicu, ali je Gasol, koji je do sada bio na klupi, uzvratio.

Treća četvrtina:

30' Mirotić je nažalost ostao sam i pogodio tricu. Kraj četvrtine, Španjolci vode 54:47.

29' Planinić je ubacio oba, evo nas na minus četiri (47:51).

29' Rubio je ubacio jedno slobodno, a Planinić će na drugoj strani bacati s linije slobodnih.

29' Šarić je sada skočio i doa za Bogdanovića u kontru koji je pogodio za minus pet!

28' Trica Ukića! Evo nas na minus sedam i sada to puno bolje izgleda.

28' Planinić je pogodio oba slobodna nakon čega je Ukić prošao i pogodio. Evo nas na minus deset (40:50).

27' Nakon dugo vremena evo jednog koša. Claver je ubacio jedno slobodno za plus 14 Španjolske.

23' Mirotić je pogodio, dosta loše igramo obranu. Bogdanović je zatim pogodio, no Španjolci su onda došli na plus 13.

22' Zakucavanje Gasola.

21' Llull je četvrtinu otvorio tricom, a Šarić je zatim postigao svoj prvi koš večeras.

Druga četvrtina:

20' Hezonja je sa zvukom sirene pogodio tricu! Kraj poluvremena.

19' Bogdanović je ubacio tricu.

19' Gasol je ubacio za plus 12 Španjolske.

18' Simon je pogodio.

17' Trica Gasola i Španjolska prvi put ima 12 koševa prednosti. Inače, hrvatski šut za tricu je 1-10.

16' Simon je uzvratio.

15' Planinić je iskoristio jedno slobodno bacanje da bi Rodriguez ubacio tricu na drugoj strani. Evo Španjolaca na plus 11.

15' Sad je ubacio Gasol.

14' Simon je siguran s linije slobodnih bacanja. Nakon toga je Reyes pogodio za 28:21.

14' Planinić je ubacio oba slobodna, ali je Mirotić odmah uzvratio na drugoj strani za plus šest.

14' Koš Mirotića.

13' Koš Bogdanovića, Hrvatska se vraća. Sad smo na minus četiri.

12' Hezonja je ubacio prvi koš u drugoj četvrtini.

Prva četvrtina:

10' Kraj prve četvrtine.

9' Lijep prolazak i polaganje Bogdanovića.

8' Tehnička Bogdanovića nakon čega je Llull pogodio slobodno.

8' Gasol je sretno pogodio nakon što mu se lopta odbila. Nakon toga je Bogdanović ubacio tricu. Prva trica Hrvatske iz šestog pokušaja.

7' Koš Bilana nakon što su Šarić i Ukić bili neprecizni. Ali, Mirotić je na drugoj strani ubacio.

7' Bogdanović je fauiran pri šutu nakon čega je ubacio oba slobodna. Gasol je odmah uzvratio.

7' Trica Gasola i evo Španjolaca na plus devet.

6' Llull je ubacio slobodno, a onda Mirotić tricu. 8:0 serija Španjolske.

5' Gasol je ubacio nakon čega je Petrović protestirao kod sudaca i zaradio tehničku.

4' Llull je izjednačio.

3' Mirotić je ubacio prvi koš za Španjolsku večeras.

2' Novi koš Bilana.

1' Bilan je košem otvorio utakmicu.

1' Počela je utakmica. Idemo Hrvatska!

23:59 - Hrvatska petorka je Simon, Šarić, Ukić, Bilan, Bogdanović.

23:55 - Himne su intonirane, utakmica će uskoro početi.

U ranije odigranoj utakmici u našoj skupini Litva je svladala Brazil s 82:76. Ujutro po našem vremenu igraju Nigerija i Argentina.

>> Bogdanović na pauzi, a mi smo moćni! Dobar znak pred OI